Aanval in Stellenbosch 'n 'beplande moord' | Netwerk24
Deur Meghan Lawrence 03 Junie 2019 13:03
Die Louiesenhof-wynlandgoed. Foto: Jaco Marais
Lt.kol. Andrè Traut, polisiewoordvoerder, het Maandagoggend bevestig dat 'n 62-jarige man, sy vrou en 'n familievriend ten tyde van die moord in die huis was.
Lees ook: Wynboer van Stellenbosch op plaas vermoor
Pieter Haasbroek, 'n vriend van Smit, het in 'n e-pos wat aan Netwerk24 gestuur is, geskryf: "Hulle was besig om aandete te eet saam met vriende toe vier gemaskerde mans die huis binnegekom het. Hulle het Smit doodgeskiet. Wat ons gevrees het, het waar geword."
Die hek na die Louiesenhof-wynlandgoed. Foto: Jaco Marais
Die vriend sê dat Smit nie eens altyd aangedring het op huur as mense nie kon betaal nie.
"Soms was daar van sy huurders wat twee maande lank nie huur kon bekostig nie, maar hy het hulle gehelp. Hy sou nie 'n vlieg seermaak nie. Hy het omgegee vir sy medemens, al was hy bekommerd oor die land."